rejauldu/bengali-wikipedia huggingface dataset:
ওসেটিয়া ( /;  ; ) হল ককেশাস পর্বতমালার উভয় পাশে অবস্থিত একটি জাতিভাষাগত অঞ্চল, যা মূলত ওসেটীয় জাতির লোকদের দ্বারা অধ্যুষিত। ওসেটীয় ভাষা ইন্দো-ইউরোপীয় ভাষার পরিবারের পূর্ব ইরানী শাখার অংশ। এই অঞ্চলের উত্তর অংশটি রাশিয়ান ফেডারেশনের অন্তর্গত, যা উত্তর ওসেটিয়া-আলানিয়া প্রজাতন্ত্র নামে পরিচিত এবং বিশ্বের বেশিরভাগ দেশ ককেশাস পর্বতমালার দক্ষিণে অবস্থিত এটির দক্ষিণ অংশকে জর্জিয়ার অংশ মনে করে। তবে এই অংশটি রুশ-সমর্থিত দক্ষিণ ওসেটিয়া প্রজাতন্ত্রের ডি ফ্যাক্টো সরকারের নিয়ন্ত্রণে রয়েছে, যা কার্যত একটি স্বাধীন দেশের মতো।    সাম্প্রতিক ইতিহাস    ১৭৭৪ - ওসেটীয় অঞ্চলে রুশ সাম্রাজ্যের সম্প্রসারণ।  ১৯২২ - দক্ষিণ ওসেটীয় স্বায়ত্তশাসিত অঞ্চল সৃষ্টি।  উত্তর ওসেটিয়া রুশ সোভিয়েত যুক্তরাষ্ট্রীয় সমাজতান্ত্রিক প্রজাতন্ত্রের একটি অংশ এবং দক্ষিণ ওসেটিয়া জর্জীয় সোভিয়েত সমাজতান্ত্রিক প্রজাতন্ত্রের অংশ।  ২০ সেপ্টেম্বর, ১৯৯০ - দক্ষিণ ওসেটিয়ার স্বাধীনতা ঘোষণা করে। প্রজাতন্ত্র অচেনা রয়ে গেছে; তবুও এটি নিজেকে জর্জিয়া থেকে বিচ্ছিন্ন করতে সক্ষম হয়। সোভিয়েত ইউনিয়নের শেষ সময়ে জর্জীয় দক্ষিণ ওসেটিয়ার প্রাক্তন স্বায়ত্তশাসিত ওব্লাস্টে ওসেটীয় ও জর্জীয়দের মধ্যে জাতিগত উত্তেজনা এবং উত্তর ওসেটিয়ার ওসেটীয় ও ইঙ্গুশের মধ্যে সহিংস সংঘর্ষ বিকশিত হয়, যাতে কয়েক শতাধিক নিহত ও আহত হয়েছিল।   যদিও রাশিয়ার মধ্যস্থতা এবং ইউরোপীয় সহযোগিতা সংস্থার দ্বারা ১৯৯২ সালে দক্ষিণ ওসেটিয়ায় একটি যুদ্ধবিরতি কার্যকর করা হয়; তবুও জর্জীয়-ওসেটীয় সংঘর্ষ  এখনো অমীমাংসিত রয়ে গিয়েছে। যদিও জর্জিয়া সরকারের প্রস্তাবিত একটি সাম্প্রতিক শান্তি পরিকল্পনার প্রতিশ্রুতি দিয়েছে। দক্ষিণ ওসেটীয়রা বৃহৎ স্বায়ত্তশাসন ও সংঘাতের রাজনৈতিক নিষ্পত্তিতে বর্ধিত আন্তর্জাতিক সম্পৃক্ততার প্রতিশ্রুতি দেয়। ইতিমধ্যেই দক্ষিণ ওসেটীয় বিচ্ছিন্নতাবাদী কর্তৃপক্ষ উত্তর ওসেটিয়ার সাথে স্বাধীনতা বা একীকরণের দাবি করে, যে নিজেই রাশিয়ায় অবস্থিত। তবে আন্তর্জাতিক সম্প্রদায় এটি এবং আবখাজিয়াকে জর্জিয়ার একটি অংশ হিসাবে স্বীকৃতি দেয়।   ২০০৬ সালের ১২ নভেম্বর দক্ষিণ ওসেটীয়রা ( যাদের অধিকাংশ জাতিগত ওসেটীয় ) জর্জিয়া থেকে এই অঞ্চলের স্বাধীনতা সংক্রান্ত একটি গণভোটে  ভোট দেওয়ার জন্য নির্বাচনে গিয়েছিল।  ফলাফলটি স্বাধীনতার পক্ষে "হ্যাঁ" ছিল। এ অঞ্চলের ৭০,০০০ জন লোকের মধ্যে যারা সেই সময়ে ভোট দেওয়ার যোগ্য ছিল তাদের থেকে ৯৫% এর উপরে ভোটার ছিল৷  তখন এডুয়ার্ড কোকোইটির একটি নতুন মেয়াদের পক্ষে একটি ভোটও ছিল, যিনি সেই সময়ে ডি ফ্যাক্টো স্টেটের প্রেসিডেন্ট ছিলেন।  রুশ ফেডারেশনে যোগদান ও উত্তর ওসেটিয়ার সাথে একত্রিত হওয়ার জন্য দক্ষিণ ওসেটিয়া থেকে প্রস্তাব এসেছে।   তথ্যসূত্র   বিষয়শ্রেণী:ককেশাস বিষয়শ্রেণী:বিভাজিত অঞ্চল বিষয়শ্রেণী:জর্জিয়া (রাষ্ট্র)-এর ভূগোল বিষয়শ্রেণী:রাশিয়ার ভূগোল বিষয়শ্রেণী:ঐতিহাসিক অঞ্চল
'সূর্যদেবের বন্দি' () বেলজীয় কার্টুনিস্ট হার্জের দুঃসাহসী টিন‌টিন সিরিজের চৌদ্দতম কমিক বই। এটি ধারাবাহিকভাবে প্রকাশিত হয় সদ্য প্রতিষ্ঠিত টিনটিন ক্রোড়পত্রে সেপ্টেম্বর ১৯৪৬ থেকে এপ্রিল ১৯৪৮ পর্যন্ত। এই গল্পটি মমির অভিশাপ কমিকসে শুরু হওয়া কাহিনীর বাকি অংশ। গল্পে তরুণ রিপোর্টার টিনটিন, তার কুকুর কুট্টুস ও বন্ধু ক্যাপ্টেন হ্যাডক তাদের আরেক বন্ধু অপহৃত প্রফেসর ক্যালকুলাসের খোঁজে চষে বড়ায় আন্দিজ গ্রাম, পর্বতমালা ও রেইনফরেস্টে এবং শেষ পর্যন্ত পৌঁছে যায় এক গুপ্ত ইনকা সভ্যতায়।  ব্যবসাসফল এই কমিকসটি পরবর্তী বছরে কাস্টরম্যান বই হিসেবে প্রকাশ করে। হার্জ সিরিজটি চালিয়ে যান পরের কমিকস কালো সোনার দেশে লিখে। ততদিনে টিনটিন সিরিজ হয়ে উঠেছে ফ্র্যাঙ্কো-বেলজীয় কমিক্স ধারার এক অবিচ্ছেদ্য অংশ। দুই-অংশের এই ধারাগল্পটি রূপায়িত হয় ১৯৬৯ সালে বেলভিজিয়ন স্টুডিওসের চলচ্চিত্র টিনটিন অ্যান্ড দা টেম্পল অফ দা সান, প্রথম দীর্ঘ এনিমেটেড টিনটিন চলচ্চিত্র। এছাড়াও কমিকসটি অবলম্বনে ১৯৯০ দশকের টেলিভিশন সিরিজের দুটি এপিসোড, একটি ভিডিও গেম এবং একটি সঙ্গীত-মঞ্চ অনুষ্ঠান (২০০১) তৈরি করা হয়েছে।  কাহিনীসংক্ষেপ তরুণ রিপোর্টার টিনটিন, তার কুকুর কুট্টুস ও বন্ধু ক্যাপ্টেন হ্যাডক পেরুর কালাও বন্দরে নামে। সেখানে তারা পরিকল্পনা করতে থাকে পাচাকামাক জাহাজ আটকানোর, সেই জাহাজে আছে তাদের বন্ধু অপহৃত প্রফেসর ক্যালকুলাস ও অপহরণকারীরা। কিন্তু জাহাজে যাত্রীদের রোগের সংক্রমণ হয়েছে বলে তা কোয়ারেন্টিন করা হয়। গভীর রাতে টিনটিন লুকিয়ে জাহাজে উঠে জানতে পারে যে ইনকা রাজা রাসকার কাপাকের মমির হাতের বালা পরার অপরাধে ক্যালকুলাসকে বলি দেয়া হবে। এসময় চিকিটো, জেনারেল আলকাজারের সাবেক সহখারী এবং অপহরণকারীদের একজন টিনটিনকে দেখে ফেলে এবং তাড়া করে, টিনটিন প্রাণ বাঁচিয়ে পালিয়ে আসে।  তথ্যসূত্র  গ্রন্থপঞ্জি                               বহিঃসংযোগ Prisoners of the Sun at the Official Tintin Website Prisoners of the Sun at Tintinologist.org  বিষয়শ্রেণী:১৯৪৯-এর বই বিষয়শ্রেণী:টিনটিনের বই বিষয়শ্রেণী:উপন্যাসে পেরু বিষয়শ্রেণী:মূলত টিনটিন ম্যাগাজিনে প্রকাশিত কাজ বিষয়শ্রেণী:সাহিত্য প্রথম সিরিয়াল আকারে প্রকাশিত বিষয়শ্রেণী:মেথুইন প্রকাশনীর বই বিষয়শ্রেণী:টিনটিন বিষয়শ্রেণী:কমিক বই
অচ্যুত কাশীনাথ সানাই উসগাঁওকার ( - ১৬ জুন ২০২০) মহারাষ্ট্রবাদী গোমন্তক পার্টির একজন নেতা ছিলেন। তিনি ১৯৭৭ সালের ১৩ আগস্ট থেকে ২ এপ্রিল ১৯৭৯ পর্যন্ত গোয়া, দমন ও দিউয়ের মন্ত্রিসভায় শশীকলা ককোডকার মন্ত্রিপরিষদে মন্ত্রীর দায়িত্ব পালন করেছেন। এর আগে উসগাঁওকার দয়ানন্দ বান্দোদকর মন্ত্রণালয়ে উপমন্ত্রী ছিলেন এবং গোয়া, দমন ও দিউ বিধানসভার উপ-স্পিকার হিসাবে ছিলেন।   ব্যক্তিগত জীবন  তিনি ছিলেন প্রখ্যাত চলচ্চিত্র অভিনেত্রী বর্ষা উসগাঁওকারের পিতা।  তিনি পানজজি এলাকার মিরামারে বাস করতেন।   মৃত্যু  উসগাঁওকার দীর্ঘমেয়াদী অসুস্থতার কারণে ২০২০ সালের  ১৬ জুন বাঁশপল্লীর গোয়া মেডিকেল কলেজে মারা যান।    তথ্যসূত্র   বিষয়শ্রেণী:১৯২০-এর দশকে জন্ম বিষয়শ্রেণী:২০২০-এ মৃত্যু বিষয়শ্রেণী:মহারাষ্ট্রবাদী গোমন্তক পার্টির রাজনীতিবিদ বিষয়শ্রেণী:গোয়ার রাজনীতিবিদ বিষয়শ্রেণী:১৯২৮-এ জন্ম
মৌলিক  {{Infobox cabinet | above =  | office1 = | name1a = | term1a =  | office2 = | name2a = | term2a =  | office3 = | name3a = | term3a =  ...  | office33 = | name33a = | term33a =  | below = }}  দলের সঙ্গে মৌলিক {{Infobox cabinet | above = | party_column = true  | office1 = | name1a = | party1a = | term1a =  | office2 = | name2a = | party2a = | term2a =  | office3 = | name3a = | party3a = | term3a =  ...  | office33 = | name33a = | party33a = | term33a =  | below = }}   অফিসের একাধিক নাম {{Infobox cabinet | above =  | office1 = | name1a = | term1a = | name1b = | term1b = | name1c = | term1c = | name1d = | term1d = | name1e = | term1e =  | office2 = | name2a = | term2a = | name2b = | term2b = | name2c = | term2c = | name2d = | term2d = | name2e = | term2e =  ... | office33 = | name33a = | term33a = | name33b = | term33b = | name33c = | term33c = | name33d = | term33d = | name33e = | term33e =  | below = }}   পার্টি অফিসে প্রতি একাধিক নাম  {{Infobox cabinet | above = | party_column = true  | office1 = | name1a = | party1a = | term1a = | name1b = | party1b = | term1b = | name1c = | party1c = | term1c = | name1d = | party1d = | term1d = | name1e = | party1e = | term1e =  | office2 = | name2a = | party2a = | term2a = | name2b = | party2b = | term2b = | name2c = | party2c = | term2c = | name2d = | party2d = | term2d = | name2e = | party2e = | term2e =  ... | office33 = | name33a = | party33a = | term33a = | name33b = | party33b = | term33b = | name33c = | party33c = | term33c = | name33d = | party33d = | term33d = | name33e = | party33e = | term33e =  | below = }}   ফ্লোট আচরণ  The default is for the infobox to float to the right of the page.  To float the infobox to the left, use | float = left To float to the center, use | float = center To disable floating, use | float = none   ছবি  The template supports the placement of images in two different locations.  For an image above the above line, use | topimage = | topcaption = For an image below the above line, use | image = | caption =   রঙ এবং শৈলী To use a normal font for the officeholder names, add | name_style = font-weight:normal  To change the border color for the first line, use | border_color1 = #000000  To remove the border for the second line, use | border_color2 = none  To remove the border color for the 33rd line, use | border_color33 = transparent  To change the styling of the above line, use | abovestyle =   লেবেল শিরোনাম  To override the default heading labels, use | office_label = | name_label = | party_label = | term_label =   আরও দেখুন
জঁ-জাক গোল্‌দমান () একজন ফরাসি পপ সঙ্গীত গায়ক, রচয়িতা ও প্রযোজক। তিনি ১৯৫১ সালের ১১ই অক্টোবর ফ্রান্সের রাজধানী প্যারিস শহরের ১১নং ওয়ার্ডে জন্মগ্রহণ করেন।  গোল্দমান শিল্পীজীবনের শুরুতে বেশ কিছু সঙ্গীতদলের সদস্য ছিলেন। তবে ১৯৮০-র দশকে এসে তিনি একক সঙ্গীতশিল্পী হিসেবে আত্মপ্রকাশ করেন এবং ফ্রান্সের সবচেয়ে জনপ্রিয় গায়কদের একজনে পরিণত  হন। এ সময় তার প্রকাশিত গানের মধ্যে ইল সুফিরা দাঁ সিন (Il suffira d'un signe, ১৯৮১), কঁ লা ম্যুজিক এ বন (Quand la musique est bonne, ১৯৮২) এবং জ্য ত্য দন (Je te donne, ১৯৮৫) উল্লেখযোগ্য। ১৯৯০-এর দশকের শুরুতে তিনি "ফ্রেদেরিক্‌স-গোলদমান-জোন্‌স" নামক ত্রয়ীর সদস্য ছিলেন। তারপরে ১৯৯৫ সালে আবার একক শিল্পীজীবনে ফেরত আসেন। সব মিলিয়ে গোল্‌দমান ৩ কোটিরও বেশি সঙ্গীত-সঙ্কলন বিক্রি করেছেন।  নিজের গান ছাড়াও গোল্দমান অন্য অনেক ফরাসিভাষী শিল্পীর জন্য গানের কথা ও সুর রচনা করে দিয়েছেন, যাদের মধ্যে খালিদ, সেলিন দিওঁ এবং জনি আলিদে-র নাম উল্লেখযোগ্য। এছাড়া তিনি চলচ্চিত্র ও টেলিভিশনের অনুষ্ঠানের জন্যও সঙ্গীত রচনা করেছেন।  লেজঁফোয়ারে নামক সঙ্গীতদলের প্রতিষ্ঠাতা সদস্য হিসেবে গোল্দমান মানবহিতৈষী বা দাতব্য কর্মকাণ্ডে উল্লেখযোগ্য অবদান রেখেছেন।  ১৯৮৮ সাল থেকে ফ্রান্সের জনমত জরিপ ইনস্টিটিউটের করা ষান্মাসিক জরিপগুলিতে জঁ-জাক গোল্‌দমান ফরাসিদের সবচেয়ে পছন্দের ব্যক্তিত্ব হিসেবে স্বীকৃতি পেয়েছেন ৭ বার; এক্ষেত্র তার অবস্থান চতুর্থ, জাক-ইভ কুস্তো, আবে পিয়ের ও ইয়ানিক নোয়া-র পরে এবং জিনেদিন জিদানের আগে।  বিষয়শ্রেণী:১৯৫১-এ জন্ম বিষয়শ্রেণী:ফরাসি পপ সংঙ্গীতশিল্পী বিষয়শ্রেণী:ইহুদি সঙ্গীতশিল্পী বিষয়শ্রেণী:জীবিত ব্যক্তি বিষয়শ্রেণী:প্যারিসের লেখক বিষয়শ্রেণী:গ্র্যামি পুরস্কার বিজয়ী
মো. রমজান আলী একজন ভারতীয় রাজনীতিবিদ ছিলেন। তিনি ১৯৭৭ সাল থেকে ১৯৯৪ সাল পর্যন্ত পশ্চিমবঙ্গ বিধানসভায় গোয়ালপোখর বিধানসভা কেন্দ্রের বিধায়ক হিসেবে দায়িত্ব পালন করেছিলেন। তিনি ১৯৯৪ সালে কলকাতার বিধায়ক হোস্টেলে খুন হন। তার ছেলে আলী ইমরান রামজ পশ্চিমবঙ্গ বিধানসভায় তিনবার বিধায়ক হিসেবে নির্বাচিত হয়েছেন।  তথ্যসূত্র  বিষয়শ্রেণী:নিখিল ভারত ফরওয়ার্ড ব্লকের রাজনীতিবিদ বিষয়শ্রেণী:পশ্চিমবঙ্গের রাজনীতিবিদ বিষয়শ্রেণী:১৯৯৪-এ মৃত্যু বিষয়শ্রেণী:পশ্চিমবঙ্গ বিধানসভার সদস্য ১৯৭৭-১৯৮২ বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭ বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১ বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি বিষয়শ্রেণী:উত্তর দিনাজপুর জেলার ব্যক্তি
দ্বেষ (, ) হলো বৌদ্ধ ও হিন্দু শব্দ যা "ঘৃণা, বিদ্বেষ" হিসাবে অনুবাদ করা হয়।;Ranjung Yeshe wiki entry for zhe sdang;; Quote: The attainment of freedom from the three poisons of lust (raga), hatred (dvesa) and confusion (moha) by a person who is understood as being in the process of becoming conditioned by various factors (not merely by the three poisons)....  হিন্দুধর্মে, এটি পাঁচটি ক্লেশের মধ্যে একটি।, quite: Klesha, Definition - What does Klesha mean?, www.yogapedia.comTHE CAUSE OF SUFFERING: THE 5 KLESHAS, What are the 5 kleshas?, www.yogabasics.com বৌদ্ধধর্মে, দ্বেষ হলো রাগের বিপরীত। রাগ ও মোহের পাশাপাশি, দ্বেষ হলো তিনটি চরিত্রের যন্ত্রণার মধ্যে একটি যা আংশিকভাবে দুঃখের কারণ হয়। এটি বৌদ্ধ পালি ত্রিপিটকে "ত্রিমুখী অগ্নি"গুলির মধ্যে একটি যা অবশ্যই নিভিয়ে দিতে হবে। দ্বেষ প্রতীকীভাবে তিব্বতি ভবচক্র আঁকার কেন্দ্রে সাপ হিসাবে উপস্থিত। দ্বেষ বৌদ্ধ শিক্ষার মধ্যে নিম্নলিখিত প্রসঙ্গে চিহ্নিত করা হয়েছে: মহাযান বৌদ্ধ ঐতিহ্যের মধ্যে তিনটি বিষের একটি; থেরবাদ বৌদ্ধ ঐতিহ্যের মধ্যে তিনটি ক্ষতিকর শিকড়ের একটি; এবং থেরবাদ অভিধর্ম শিক্ষার চৌদ্দ ক্ষতিকর মানসিক কারণের একটি।  ওয়ালপোলা রাহুলা এটিকে "ঘৃণা" হিসেবে পেশ করেন, যেমন চোগ্যাম ট্রুংপা করেন।   তথ্যসূত্র    উৎস   Bhikkhu Bodhi (2003), A Comprehensive Manual of Abhidhamma, Pariyatti Publishing  Goleman, Daniel (2008). Destructive Emotions: A Scientific Dialogue with the Dalai Lama. Bantam. Kindle Edition.  Geshe Tashi Tsering (2006). Buddhist Psychology: The Foundation of Buddhist Thought. Perseus Books Group. Kindle Edition.  বিষয়শ্রেণী:বৌদ্ধধর্মে ক্ষতিকর চৈতসিক বিষয়শ্রেণী:সংস্কৃত শব্দ ও বাক্যাংশ বিষয়শ্রেণী:হিন্দু দার্শনিক ধারণা বিষয়শ্রেণী:বৌদ্ধ দার্শনিক ধারণা
লাইন নদী বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ১৬ কিলোমিটার, গড় প্রস্থ ৫৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক লাইন নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৭৪।   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:সিলেট জেলার নদী বিষয়শ্রেণী:কানাইঘাট উপজেলা বিষয়শ্রেণী:জৈন্তাপুর উপজেলা
ব্লো-গ্রোস-ছোস-স্ক্যোং () (১৩৮৯-১৪৬৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঞ্চম দ্গা'-ল্দান-খ্রি-পা বা প্রধান ছিলেন।   সংক্ষিপ্ত পরিচয়  ব্লো-গ্রোস-ছোস-স্ক্যোং ১৩৮৯ খ্রিষ্টাব্দে তিব্বতের গ্ত্সাং অঞ্চলের য়াকদে নামক স্থানে জন্মগ্রহণ করেন। শৈশবে তাকে ছোস-লুং-ত্শোগ্স-পা () নামক বৌদ্ধবিহারে এনে ধর্মশিক্ষাদান করা হয়। তিনি ত্সোং-খা-পা-ব্লো-ব্জাং-গ্রাগ্স-পা, র্গ্যাল-ত্শাব-র্জে-দার-মা-রিন-ছেন, ম্খাস-গ্রুব-র্জে-দ্গে-লেগ্স-দ্পাল-ব্জাং প্রভৃতি বিখ্যাত দ্গে-লুগ্স সম্প্রদায়ের বৌদ্ধ পন্ডিতদের নিকট শিক্ষালাভ করেন। তিনি কালচক্র তন্ত্র সম্বন্ধে ব্যুৎপত্তি লাভ করে ঐ বিষয়ের ওপর দুস-'খোর-তিক-ছেন () নামক গ্রন্থ রচনা করেন। ১৪৫০ খ্রিষ্টাব্দে দ্গা'-ল্দান বৌদ্ধবিহারের চতুর্থ দ্গা'-ল্দান-খ্রি-পা লো-ছেন-লেগ্স-পা-র্গ্যাল-ম্ত্শানের মৃত্যু হলে তিনি পরবর্তী দ্গা'-ল্দান-খ্রি-পা নির্বাচিত হন। তার উল্লেখযোগ্য শিষ্যরা হলেন গ্ত্সাং-ছুং-ছোস-গ্রাগ্স (), প্রথম 'ফাগ্স-পা-ল্হা () 'ফাগ্স-পা-ব্দে-ছেন-র্দো-র্জে () ও ব্ক্রা-শিস-ল্হুন-পো বৌদ্ধবিহারের দ্বিতীয় প্রাধান পান-ছেন-ব্জাং-পো-ব্ক্রা-শিস () প্রভৃতি।   তথ্যসূত্র   বিষয়শ্রেণী:১৩৮৯-এ জন্ম বিষয়শ্রেণী:১৪৬৩-এ মৃত্যু বিষয়শ্রেণী:গানদেন ত্রিপা
মস্তান  হলো ২০০৪ সালে মুক্তিপ্রাপ্ত ভারতীয় বাংলা ভাষার একটি রোমাঞ্চকর চলচ্চিত্র যার পরিচালক এবং লেখক রবি কিনাগী ছিলেন। মুখ্য ভূমিকায় অভিনয় করেছেন জিৎ ও স্বস্তিকা মুখোপাধ্যায় আর গুরুত্বপূর্ণ চরিত্রে অভিনয় করেছেন পটনায়েক এবং মিহির দাস। ছবিটি ১৯৯৯ সালের বলিউডের সমালোচক এবং বাণিজ্যিকভাবে সফল সিনেমা 'জানওয়ার' এর অনুমোদনহীন পুনঃনির্মাণ ছিল যাতে মুখ্য ভূমিকায় অভিনয় করেছিলেন অক্ষয় কুমার, কারিশমা কাপুর এবং শিল্পা শেট্টি।   পটভূমি  ছবিটি রাজুর (জিৎ) এর জীবন  কেন্দ্রিক, সে এক দরিদ্র ছেলে যার মা অনাহারে মারা গেছে। স্থানীয় পাচারকারী ভানুপ্রতাপ তাকে মানুষ করে। সে বড় হয়ে অসামাজিক এবং চোরাচালানকারী  হয়ে ওঠে। যদিও তার সাথে মমতার দেখা হওয়ার পর এবং তার প্রেমে পড়ার পরে আন্ডারওয়ার্ল্ডের সাথে সম্পর্ক ছিন্ন করার সিদ্ধান্ত নেয়। যদিও মমতার বাবা তাদের সম্পর্কের বিষয়টি জানতে পারে এবং তাঁর অতীত তাঁর পথে বাধা হয়ে দাঁড়ায়। হঠাৎ একদিন মমতার বাবার হার্ট অ্যাটাক করে এবং সে শেষ পর্যন্ত এক সিবিআই অফিসার অবিনাশকে বিয়ে করতে বাধ্য হয়। এই ঘটনা রাজুকে একজন নির্মম অপরাধীতে রূপান্তরিত করে। কয়েকদিন পর মমতার স্বামী অবিনাশ একই শহরে ফিরে আসে। সে এসে ভানুপ্রতাপের চোরাচালানের ব্যবসায় সব বন্ধ করে দেয় এর ফল সরূপ রাজু অবিনাশকে খুন করবার সিদ্ধান্ত নেয়। যখন রাজু অবিনাশকে খুন করতে যায় সে মমতার মুখোমুখি হয় এবং মমতা তার কাছে তার স্বামীর প্রাণ ভিক্ষার অনুরোধ করে। রাজু তাদের শহর ছেড়ে চলে যেতে বলে। মমতা যে ট্রেনটিতে ছিল সেটি একটি দুর্ঘটনার কবলে পড়ে। তারা তাদের সন্তানকে হারায়। রাজু আন্ডারওয়ার্ল্ড ছেড়ে দেয় (অবিনাশকে মেরে ফেলতে পারেনি বলে) এবং সে শিশুটিকে খুঁজে পায়।  অভিনয় মুখ্য ভূমিকায় অভিনয় করেছেন জিৎ তার চরিত্রের নাম রাজু, মমতার চরিত্রে অভিনয় করেছেন স্বস্তিকা মুখোপাধ্যায়, ভানু প্রতাপের চরিত্রে অভিনয় করেছেন হর পটনায়েক, অবিনাশ চৌধুরীর চরিত্রে অভিনয় করেছেন মিহির দাস, দেবেন্দ্র (মমতার বাবা) চরিত্রে অভিনয় করেছেন দেবু বোস এবং অন্যান্য শিল্পীবৃন্দ।   সঙ্গীত   মনমথো মিশ্রের সুরে গান গেয়েছিলেন বলিউড খ্যাত গায়ক বাবুল সুপ্রিয় এবং স্বনামধন্য গায়িকা শিল্পী শ্রেয়া ঘোষাল।   সমালোচকদের চোখে   ছবিটি বেশিরভাগ নেতিবাচক পর্যালোচনা পেয়েছিল এবং বাণিজ্যিকভাবে ব্যর্থ হয়েছিল।  বহিঃসংযোগ Mastan on www.gomolo.in www.telegraphindia.com preview  তথ্যসূত্র  বিষয়শ্রেণী:২০০৪-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:রবি কিনাগী পরিচালিত চলচ্চিত্র বিষয়শ্রেণী:ভারতীয় গ্যাংস্টার চলচ্চিত্র
__NOTOC__ ১৪৬ জুলীয় বর্ষপঞ্জীর একটি সাধারণ বছর যেটি শুক্রবার দিয়ে শুরু। সেই সময়ে এই বছর ক্লারুস ও সেভেরুস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৯৯ বছর; রোম প্রতিষ্ঠার বছর)। এই বছরকে ১৪৬ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।   ঘটনাবলী    এলাকা অনুসারে    বিষয় অনুসারে    জন্ম    মৃত্যু    তথ্যসূত্র   বিষয়শ্রেণী:১৪৬
কুমিল্লা-২৩ আসন ছিল বাংলাদেশের জাতীয় সংসদের নির্বাচনী এলাকার একটি। এটি কুমিল্লা জেলায় অবস্থিত জাতীয় সংসদের আসন ছিল।   সীমানা    ইতিহাস  কুমিল্লা-২৩ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩গোলাম মোর্শেদ ফারকীবাংলাদেশ আওয়ামীলীগ১৯৭৯এম এ মতিনবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"  বিষয়শ্রেণী:কুমিল্লা জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
রামরাইল বাংলাদেশের ব্রাহ্মণবাড়িয়া জেলার অন্তর্গত ব্রাহ্মণবাড়িয়া সদর উপজেলার একটি গুরুত্বপূর্ণ ইউনিয়ন।   আয়তন  রামরাইল ইউনিয়নের আয়তন ৩,৪৯০ একর (১৪.১২ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী রামরাইল ইউনিয়নের মোট জনসংখ্যা ৩২,৩৪১ জন। এর মধ্যে পুরুষ ১৫,৮৬২ জন এবং মহিলা ১৬,৪৭৯ জন। মোট পরিবার ৫,৮৩৮টি। জনসংখ্যার ঘনত্ব প্রতি বর্গ কিলোমিটারে প্রায় ২,২৯০ জন।   ইতিহাস  পূর্বে এই এলাকায় প্রচুর হিন্দুর আনাগোনা ছিলো। এলিট হিন্দুরা বসবাস করতো। দেশ দেশ বিভাগের সময় থেকে শুরু করে ৭১, হিন্দু মুসলিম মাইগ্রেশিন পাকিস্তান- ভারতের মধ্যে চলমান ছিলো। সেই সময়ের এলিট হিন্দুরাই রামরাইল গ্রামের নাম স্থাপনা করেন।   অবস্থান ও সীমানা  ব্রাহ্মণবাড়িয়া সদর উপজেলার মধ্যাংশে রামরাইল ইউনিয়নের অবস্থান। এ ইউনিয়নের উত্তরে ব্রাহ্মণবাড়িয়া পৌরসভা, পূর্বে মাছিহাতা ইউনিয়ন ও সুলতানপুর ইউনিয়ন, দক্ষিণে সুলতানপুর ইউনিয়ন এবং দক্ষিণে তিতাস নদী ও নবীনগর উপজেলার নাটঘর ইউনিয়ন অবস্থিত।   প্রশাসনিক কাঠামো  রামরাইল ইউনিয়ন ব্রাহ্মণবাড়িয়া সদর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম ব্রাহ্মণবাড়িয়া সদর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ। নিকট ভবিষ্যতে এই ইউনিয়ন পৌরসভায় যুক্ত হওয়ার প্রত্যয় রয়েছে।   শিক্ষা ব্যবস্থা  ২০১১ সালের আদমশুমারি অনুযায়ী রামরাইল ইউনিয়নের সাক্ষরতার হার ৪৮.৬%। তবে ২২ সালের আদমশুমারী তে উল্লেখযোগ্যভাবে এর হাড় বেড়েছে।   শিক্ষা প্রতিষ্ঠান  ১. ধীরেন্দ্রনাথ দত্ত উচ্চ বিদ্যালয়, রামরাইল, ব্রাহ্মণবাড়িয়া সদর, ব্রাহ্মণবাড়িয়া।   ২. ভোলাচং সরকারি প্রাথমিক বিদ্যালয়, ভোলাচং, রামরাইল, ব্রাহ্মণবাড়িয়া সদর, ব্রাহ্মণবাড়িয়া।    হাট-বাজার  ভোলাচং কুরবানীর পশুর হাট, ভোলাচং, রামরাইল, ব্রাহ্মণবাড়িয়া সদর, ব্রাহ্মণবাড়িয়া।  এই হাট ব্রাহ্মণবাড়িয়া পৌরশহরের কাউতলী থেকে দক্ষিণ দিকে যেকোনো যানবাহন যোগে ১০ মিনিটের দূরত্বে অবস্থিত। একটি ঐতিহ্যবাহী বাৎসরিক হাট এবং ব্রাহ্মণবাড়িয়া সদর উপজেলার অন্যতম কুরবানির পশুর হাট। প্রতিবছর ঈদুল আযহা উপলক্ষে ১০ দিন ব্যাপী এই হাট হয়ে থাকে।  এছাড়া রামরাইল বাজার উক্ত ইউনিয়নের সবচেয়ে জনবসতিপূর্ণ এলাকা। এই বাজার অতিক্রম করে শ্রীরামপুর, সোহাতা যাওয়া যায়।  সেন্দ বাজার, মোহাম্মদপুর বাজার, বিজেশ্বর বাজার, উলচাপাড়া বাজার সহ আরো কয়েকটি গুরুত্বপূর্ণ বাজার রয়েছে।   উল্লেখযোগ্য ব্যক্তি   ধীরেন্দ্রনাথ দত্ত - ভাষা সৈনিক, মুক্তিযোদ্ধা, আইনজীবী এবং রাজনীতিবিদ।  আলী আজম ভূঁইয়া - সাবেক সংসদ সদস্য, কুমিল্লা-৩  মীর মাহফুযুর রহমান মুগ্ধ - ২০২৪ সালে সংঘটিত জুলাই গণঅভ্যুত্থানের অন্যতম শহীদ।   দেখুন   ব্রাহ্মণবাড়িয়া সদর উপজেলা  ব্রাহ্মণবাড়িয়া সদর থানা  ব্রাহ্মণবাড়িয়া জেলা   তথ্যসূত্র    বহিঃসংযোগ   বিষয়শ্রেণী:ব্রাহ্মণবাড়িয়া সদর উপজেলার ইউনিয়ন
চেডিন নাতাশা ন্যাশন (; জন্ম: ৩১ অক্টোবর, ১৯৮৬) জামাইকায় জন্মগ্রহণকারী প্রথিতযশা ওয়েস্ট ইন্ডিয়ান প্রমিলা ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। দলে তিনি মূলত‍ঃ ডানহাতি মিডিয়াম বোলার হিসেবে খেলে থাকেন। এছাড়াও নিচের সারিতে ডানহাতে ব্যাটিং করে পারদর্শীতা দেখিয়েছেন চেডিন ন্যাশন।   খেলোয়াড়ী জীবন  ২৪ জুন, ২০০৮ তারিখে আয়ারল্যান্ড সফরে স্বাগতিক আয়ারল্যান্ডের বিপক্ষে তার ওডিআই অভিষেক হয়। একই সফরে আয়ারল্যান্ডের দলের বিপক্ষে ২৭ জুন তারিখে টুয়েন্টি২০ আন্তর্জাতিকে অভিষিক্ত হন তিনি। পরের মাসে নেদারল্যান্ডস ও ইংল্যান্ড সফরে যান।Women's ODI matches played by Chedean Nation – CricketArchive. Retrieved 14 April 2016.International Twenty20 matches played by Chedean Nation – CricketArchive. Retrieved 14 April 2016.  নভেম্বর, ২০০৯ সালে ইংল্যান্ডের বিপক্ষে ওডিআই সিরিজের প্রথম খেলায় পাৎচ ওভারে ৩/২২ পান ও দলকে অপ্রত্যাশিতভাবে ৪০ রানের বিজয় এনে দেন।"West Indies upset England for surprise victory" – ESPNcricinfo Retrieved 14 April 2016.  অক্টোবর, ২০১৬ সালে পরের মাসে ভারত সফরের জন্য ওয়েস্ট ইন্ডিজ দলের সদস্য মনোনীত হন। এরপর ৯ মে, ২০১৭ তারিখে আসন্ন ক্রিকেট বিশ্বকাপকে ঘিরে স্তাফানি টেলরকে অভিষিক্ত করে ১৫-সদস্যের তালিকা ঘোষণা করা হয়। এতে তিনিও অন্যতম সদস্যরূপে অন্তর্ভুক্ত হন।   তথ্যসূত্র    আরও দেখুন   শানেল ডেলি  স্তাফানি টেলর  ২০১৭ মহিলা ক্রিকেট বিশ্বকাপের দলসমূহ   বহিঃসংযোগ       বিষয়শ্রেণী:১৯৮৬-এ জন্ম বিষয়শ্রেণী:ওয়েস্ট ইন্ডিজের নারী ক্রিকেটার বিষয়শ্রেণী:ওয়েস্ট ইন্ডিজের নারী একদিনের আন্তর্জাতিক ক্রিকেটার বিষয়শ্রেণী:ওয়েস্ট ইন্ডিজের নারী ক্রিকেট অধিনায়ক বিষয়শ্রেণী:ওয়েস্ট ইন্ডিজের নারী টুয়েন্টি২০ আন্তর্জাতিক ক্রিকেটার বিষয়শ্রেণী:জীবিত ব্যক্তি বিষয়শ্রেণী:জ্যামাইকান নারী ক্রিকেটার বিষয়শ্রেণী:জামাইকার নারী ক্রিকেট অধিনায়ক
রকফোর্ড ইকরা স্কুল মার্কিন যুক্তরাষ্ট্রের ইলিনয় অঙ্গরাজ্যের রকফোর্ডে অবস্থিত একটি ইসলামি বেসরকারি শিক্ষাপ্রতিষ্ঠান। প্রতিষ্ঠানটি প্রাক-কিন্ডারগার্টেন-৩ থেকে ৮ গ্রেড পর্যন্ত পাঠদান করায়। এটি ইলিনয় রাজ্য শিক্ষা বোর্ড কর্তৃক অনুমোদিত।   ইতিহাস  ১৯৯৮ সালে রকফোর্ড ইকরা স্কুল প্রথমে একটি প্রাথমিক বিদ্যালয় হিসাবে প্রতিষ্ঠিত হয়েছিল। বৃহত্তর রকফোর্ড এলাকায় শিক্ষার্থীদের জন্য একাডেমিক এবং ইসলামিক শিক্ষা প্রদানের উদ্দেশ্যে স্কুলটি প্রতিষ্ঠিত হয়েছিল। পরবর্তীতে একটি উচ্চ বিদ্যালয়ও অন্তর্ভুক্ত করা হয়।  রকফোর্ড ইকরা স্কুল শিশুদের ইসলামিক পরিবেশে মানসম্পন্ন শিক্ষা প্রদান করছে। শিক্ষার্থীদের উন্নত পাঠ্যক্রম প্রদান করা এবং তাদেরকে একটি শক্তিশালী মুসলিম হিসাবে গড়ে তোলাই এই প্রতিষ্ঠানটির মূল লক্ষ্য।   সংগঠনসমূহ   নিটিং ক্লাব  নাশিদ ক্লাব (গণিত ক্লাব)   তথ্যসূত্র   বহিঃসংযোগ  প্রাতিষ্ঠানিক ওয়েবসাইট  বিষয়শ্রেণী:১৯৯৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:মার্কিন যুক্তরাষ্ট্রের ইসলামি শিক্ষাপ্রতিষ্ঠান বিষয়শ্রেণী:ইলিনয়ের ভবন ও স্থাপনা
ধীরেন্দ্রনাথ বসু (১ মার্চ ১৯১৮ - ১১ জানুয়ারি ১৯৯০) একজন ভারতীয় রাজনীতিবিদ ছিলেন। ভারতীয় জাতীয় কংগ্রেসের একজন সদস্য, তিনি ১৯৭৭ সালে ভারতীয় জাতীয় কংগ্রেসের সদস্য হিসাবে কাটোয়া, পশ্চিমবঙ্গ থেকে ভারতের সংসদের নিম্নকক্ষ লোকসভায় নির্বাচিত হন।  ১১ জানুয়ারি ১৯৯০, ৭১ বছর বয়সে বসু মারা যান।   তথ্যসূত্র    বহিঃসংযোগ    পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ  বিষয়শ্রেণী:পূর্ব বর্ধমান জেলার ব্যক্তি বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:ষষ্ঠ লোকসভার সদস্য বিষয়শ্রেণী:১৯৯০-এ মৃত্যু বিষয়শ্রেণী:১৯১৮-এ জন্ম